**JU SREDNJA LIKOVNA ŠKOLA**

**“PETAR LUBARDA”**

**CETINJE**

****

**PLANIRANJE INTEGRACIJE KLJUČNIH KOMPETENCIJA**

**KROZ GODIŠNJI PROGRAM RADA ŠKOLE**

**ZA 2020/2021. ŠKOLSKU GODINU**

**Cetinje,**

 **Oktobar 2020.**

Ime, prezime i pozicija autora:

1. **Gordana Tomašević, direktorica**
2. **Ana Knežević, nastavnik dizajnerske grupe predmeta**

 JU Srednja likovna škola „Petar Lubarda“ opredijeljena je da u procesu planiranja, organizacije i relizacije učenja i nastave uključi razvoj ključnih kompetencija kod učenika i nastavnika i spremna je da odgovori na potrebe učenika, roditelja i lokalne zajednice, uz poštovanje predviđenih ciljeva i ishoda obrazovanja i vaspitanja.

Cilj planiranih aktivnosti je:

* da njegujemo i razvijamo podsticajnu sredinu za stvaralački rad i učenje;
* da podstičemo inovativnost, kreativnost i divergentno i logičko mišljenje kod učenika;
* da podstičemo timski rad i nastavnika i učenika u školi;
* da prepoznaju mogućnosti u svom okruženju i da nauče da ih koriste kroz funkcionalnu primjenu stečenih znanja koje im omogućavaju ključne kompetencije;
* da imaju funkcionalna znanja, dobro opšte i posebna znanja vezano za predmete, vještine učenja i razumijevanja;
* da razviju kompetencije uz pomoć kojih će se snalaziti u svakodnevnom životu, i opšte vještine koje su potrebne u budućem životu i poslu kojim se budu bavili.

 U Srednjoj likovnoj školi „Petar Lubarda“ školuje se 95 učenika raspoređenih u 8 odjeljenja, na 2 obrazovna programa, Likovni saradnik slikar i Grafički dizajner saradnik.

**Likobvni saradnik –slikar,**  nudi klasično slikarsko obrazovanje, kao i kvalitetno obrazovanje kroz niz drugih likovnih disciplina, kao sto su ; crtanje, vajanje, grafika,konzervacijai restauracija, zidne tehnike, slikanje kopija...

**Grafički dizajner –saradnik,** koji nudi savremenu edukaciju iz oblasti vizuelnih komunikacija, grafičkog oblikovanja knjige , grafičkih programa, tipografije, plakata , pisma, fotografije i filma...

Rad sa malim brojem učenika je svakako privilegija i za učenika i za nastavnika, svakom učeniku se posvećuje maksimalna paznja, kvalitetan i posvećen nastavni kadar škole predanim radom i pristupom kanališe kreativnost i stvaralački duh ovih talentovanih mladih ljudi, o čemu svjedoče i brojni uspjesi i priznanja koja nasi učenici postižu na konkursima u zemlji i inostranstvu, ali i sve veći broj izložbi učeničkih radova koje škola godišnje realizuje.

Kako je škola jedina obrazovna institucija u Crnoj Gori, naši učenici su iz gotovo svih gradova, a pohađa je i značajan dio učenika stranih državljanja. Sve ovo nas čini jedinstvenom i prepoznatljivom sredinom u kojoj se njeguju uvažavanje različitosti i tolerancija.

Pored izložbi, škola organizuje i veliki broj aktivnosti koje učenicima omogućavaju aktivan pristup savremenoj likovnoj sceni Crne Gore i šire, Neke od tih aktivnosti su i predavanja domaćih i stranih umjetnika, tematske radionice, projekti i saradnja sa umjetnickim školama u zemlji i regionu

 U ovom trenutku usljed neredovne situacije realizacije nastave izazvane prisustvom virusa COVID 19 pojedini djelovi nastave se realizuju online što opet uslovljava i dodatnu obuku i razvoj digitalnih kompetencdija i nastavnika i učenika.

 O važnosti integrisanja ključnih aktivnosti u obrazovni sistem Crne Gore je takođe bilo riječi i na Nastavničkom vijeću13.10.2020. gdje je bio predstavljen Evropski referentni okvir ključnih kompetencija za cjeloživotno učenje, Crnogorski okvirn ključnih kompetencija kao i Indikatori i protokol za praćenje integracije ključnih kompetencija u školsko učenje.

**AKCIONI PLAN ZA IMPLEMENTACIJU KLJUČNIH KOMPETENCIJA u 2020./21. školskoj godini**

| **AKTIVNOST** | **CILJ** | **NOSILAC POSLA** | **VREMENSKI ROK** | **RESURSI** | **INDIKATOR OSTVARENOSTI** |
| --- | --- | --- | --- | --- | --- |
| Predstavljanje na Nastavničkom vijeću pojma, važnosti i nastanka ključnih kompetencija, kao i načina primjene kroz obrazovni sistem i cjeloživotno učenje | Shvatanje od strane nastavnika važnosti da osim stručnih kompetencija moraju razvijati i ključne kompetencije kod učenika iako se realizacija njihove nastave svodi na stručne predmete.  | Direktor,Nastavnik koji je prošao obuku | Prva naredna sjednica Nastavničkog vijeća | Stečena znanja na seminaru „Integracija ključnih kompetencuja u obrazovni sistem Crne Gore“ | Upoznat cjelokupni nastavni kadar škole sa važnošću razvoja ključnih kompetencija kako kako kroz obrazovni sistem tako i kroz cjeloživotno učenje |
| U okviru PRNŠ-a uraditi plan za implementaciju ključnih kompetencija u godišnje planove rada | Zajedničko planiranje ključnihkompetencije i načina njihovogdostizanja u godišnjem planu.Edukovani nastavnici,  | Direktor,Tim za PRNŠ, Predsjedniciaktiva inastavnici | Do kraja I polugodišta | Ljudski | Isplanirane ključnekompetencije inačin njihove integracije u godišnje planove rada |
| Saradnja nastavnika u okviru aktiva i između aktiva stručnih predmeta u planiranju zajedničkih projekata. | Zajedničko planiranje ključnih kompetencij i načina njihovog dostizanja u povezivanju znanja i vještina | Predsjednici aktiva i nastavnici | Kontinuirano tokom nastavne godine | Obučen nastavni kadar za planiranje i pisanje zajedničkih projekata | Isplanirane ključne kompetencije i način njihovog dostizanja u realizaciji zajedničkog projekta |
| Raspored međusobnog posjećivanja nastavnika na redovnoj nastavi i vannastavnim ili vanškolskim aktivnostima  | Evaluacija i analiza postignuća vezana za implementaciju ključnih kompetencija  | Direktor, Nastavnici, | Kontinuirano tokom nastavne godine | Natavnici,Tim za evaluaciju | Proširivanje znanja i vještina nastavnika za kvalitetnije planiranje i razvoj ključnih kompetencija učenika  |
| Izrada izvještaja nastavnika o načinu integracije odnosno razvoja ključnih kompetencija kod učenika na redovnoj nastavii vannastavnim ili vanškolskim aktivnostima na osnovu procesa samoevaluacije | Upoređivanje sopstvenih postignuća u razvoju ključnih kompetencija u određenom periodu  | Direktor,Nastavnici,Predsjednici stručnih aktiva | Jedanput u klasifikacionom periodu tokom nastavne godine | Određena forma izvještaja koja se zasniva na godišnjem planu rada  | Napisan kratki izvještaj o dostizanju ključnih kompetencija u knjizi aktiva |
|  U okviru rada UP radionica za učenike na temu razvoja socionalnih i emocionalnih vještina kod učenika | Razvoj lične i socijalne ključne kompetencije  | Članovi tima za PRNŠNastavnici | Po jedna radionica u naredna tri klasifikaciona perioda | Projektor računar i internet konekcija | Broj održanih radionica i broj učenika koji su prošli radionicu |
| Radionica za učenike na temu podsticanje demokratske kulture u školi i u realnom životu kod učenika | Razvoj građanske ključne kompetencije | Članovi tima za PRNŠNastavnici | Po jedna radionica u naredna tri klasifikaciona perioda | Projektor računar i internet konekcijaPočetna i završna anketa (o razvoju ključne kompetencije prije i poslije održane radionice)  | Broj održanih radionica i broj učenika koji su prošli radionicu |